Quines entitats apareixen en aquest text?
Sandra Uve, nom de ploma de Sandra Valencia (Barcelona, 1972), és una il·lustradora, historietista i escriptora, coneguda des de 2017 per la seva divulgació científica sobre el rol de les dones en la ciència, una activitat que ha estat reconeguda amb el premi Creu Casas atorgat per l'Institut d'Estudis Catalans el 2021. Llicenciada en Arts Plàstiques i Disseny en Il·lustració (LOE) per la Escola Llotja de Barcelona, s'interessa pel món del còmic. Fa les primeres passes com a il·lustradora i creadora d'historietes per fanzins autoeditats, com Ponnette i Annabel Lee, que va obtenir el premi al millor fanzine al Saló Internacional del Còmic de Barcelona de 1996. De la seva etapa professional com a il·lustradora i periodista destaca la col·laboració en mitjans de comunicació com la secció Més jove de La Vanguardia, El Periódico de Catalunya, Time Out, Playboy, Primera Línea, Men's Health, i Rolling Stone. En aquest període manté algunes col·laboracions amb revistes alternatives com Nosotros somos los muertos (1996), una revista en resposta a la guerra de Bòsnia, o un número extraordinari de Bardin baila con la más fea (2000) amb una trentena de col·laboradors. Com a escriptora, a la dècada dels anys 2000 va publicar tres novel·les gràfiques: 621 KM, recopilació dels seus treballs a càrrec de l'editor Doble Dosis; Los Juncos, una autobiografia de caràcter intimista de la seva joventut; i Hora Zulú (2013), un llibre d'historietes per al públic jove. Entre 2008 i 2012 va simultaniejar les publicacions amb una col·laboració setmanal al programa de ràdio Extraradi de COMRadio, fent ressenyes de cultura i subcultura, especialment centrat en novel·la gràfica. En 2009 publica el seu primer llibre il·lustrat Pónme la mano aquí, una novel·la on aborda la sexualitat femenina a partir de les converses entre la protagonista i les seves amigues. L'obra és una mirada oberta i desacomplexada del tema i suposa un reconeixement de la dona com a subjecte principal, un element que Sandra Uve potenciarà anys és tard. Ha col·laborat en l'app educativa The Irregular Project.
Sandra Uve : artista_o_autor, Sandra Valencia : artista_o_autor, Barcelona : Entitat_Geopolítica, Escola Llotja de Barcelona : educació, Ponnette : persona, Annabel Lee : persona, Saló Internacional del Còmic de Barcelona : esdeveniment, La Vanguardia : mitjans_massius, El Periódico de Catalunya : mitjans_massius, Time Out : mitjans_massius, Playboy : mitjans_massius, Primera Línea : mitjans_massius, Men's Health : mitjans_massius, Rolling Stone : mitjans_massius, Nosotros somos los muertos : mitjans_massius, Bardin baila con la más fea : mitjans_massius, 621 KM : obra_escrita, Doble Dosis : empresa_privada, Los Juncos : obra_escrita, Hora Zulú : obra_escrita, Extraradi : mitjans_massius, Pónme la mano aquí : obra_escrita, The Irregular Project : programari, Institut d'Estudis Catalans : organització, Més jove : mitjans_massius, guerra de Bòsnia : conflicte, COMRadio : mitjans_massius